Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 2005 M. BIRŽELIO 14 D. NUTARIMO NR. 647 „DĖL LIETUVOS RESPUBLIKOS VALSTYBINIO SOCIALINIO DRAUDIMO FONDO BIUDŽETO SUDARYMO IR VYKDYMO TAISYKLIŲ PATVIRTINIMO“ PAKEITIMO

2014 m. spalio 22 d. Nr. 1138
Vilnius

Lietuvos Respublikos Vyriausybė nutaria:

1. Pakeisti Lietuvos Respublikos valstybinio socialinio draudimo fondo biudžeto sudarymo ir vykdymo taisykles, patvirtintas Lietuvos Respublikos Vyriausybės 2005 m. birželio 14 d. nutarimu Nr. 647 „Dėl Lietuvos Respublikos valstybinio socialinio draudimo fondo biudžeto sudarymo ir vykdymo taisyklių patvirtinimo“:

1.1. Pakeisti 61.5 papunktį ir jį išdėstyti taip:

„61.5. Fondo valdyba per 20 darbo dienų nuo Fondo valdybos teritorinio skyriaus išvadų gavimo išnagrinėja prašymą ir priėmusi sprendimą dėl socialinio draudimo įmokų įsiskolinimo sumokėjimo atidėjimo išsiunčia pranešimą draudėjui ir Fondo valdybos teritoriniam skyriui. Fondo valdyba, priimdama sprendimą dėl socialinio draudimo įmokų įsiskolinimo, viršijančio 30 tūkst. eurų, sumokėjimo atidėjimo, turi atsižvelgti ir į Fondo tarybos pasiūlymus dėl įsiskolinimo atidėjimo.“

1.2. Pakeisti 611 punktą ir jį išdėstyti taip:

„611. Savarankiškai dirbantys asmenys, mokantys socialinio draudimo įmokas už save, dėl socialinio draudimo įmokų įsiskolinimo, neviršijančio 1 500 eurų, mokėjimo atidėjimo gali kreiptis į Fondo valdybos teritorinį skyrių su prašymu atidėti socialinio draudimo įmokų įsiskolinimo sumokėjimą dalimis. Fondo valdybos teritorinis skyrius ne vėliau kaip per 3 darbo dienas nuo prašymo gavimo priima sprendimą atidėti socialinio draudimo įmokų įsiskolinimo sumokėjimą ar jo neatidėti. Tokiu būdu socialinio draudimo įmokų įsiskolinimo sumokėjimas gali būti atidedamas vieną kartą per kalendorinius metus, laikantis šių sąlygų: kai socialinio draudimo įmokų įsiskolinimas lygus 600 eurų arba mažesnis, socialinio draudimo įmokų įsiskolinimas atidedamas iki 4 mėnesių, kai socialinio draudimo įmokų įsiskolinimas didesnis nei 600 eurų, bet lygus 900 eurų arba mažesnis – iki 6 mėnesių, kai socialinio draudimo įmokų įsiskolinimas didesnis nei 900 eurų, bet lygus 1 200 eurų arba mažesnis – iki 8 mėnesių, o kai socialinio draudimo įmokų įsiskolinimas didesnis nei 1 200 eurų, bet lygus 1 500 eurų arba mažesnis – iki vienų metų. Socialinio draudimo įmokų įsiskolinimas pradedamas grąžinti nuo sprendimo atidėti socialinio draudimo įmokų įsiskolinimo sumokėjimą priėmimo dienos laikantis jame nustatytų terminų ir sąlygų. Apie priimtą sprendimą Fondo valdybos teritoriniai skyriai raštu informuoja draudėją per 5 darbo dienas nuo sprendimo priėmimo.“

1.3. Pakeisti 77 punktą ir jį išdėstyti taip:

„77. Dėl apskaičiuotų delspinigių išieškojimo laiko atidėjimo ir atleidimo nuo apskaičiuotų delspinigių, viršijančių 30 tūkst. eurų, pasiūlymus Fondo valdybai teikia Fondo taryba. Tik gavusi Fondo tarybos pritarimą Fondo valdyba priima sprendimą dėl apskaičiuotų delspinigių išieškojimo laiko atidėjimo ar atleidimo nuo jų.“

1.4. Pakeisti 781 punktą ir jį išdėstyti taip:

„781. Savarankiškai dirbantys asmenys dėl delspinigių, neviršijančių 1 500 eurų, išieškojimo laiko atidėjimo gali kreiptis į Fondo valdybos teritorinį skyrių su prašymu atidėti delspinigių išieškojimo laiką dalimis. Fondo valdybos teritorinis skyrius ne vėliau kaip per 3 darbo dienas nuo prašymo gavimo priima sprendimą delspinigių išieškojimo laiką atidėti ar jo neatidėti. Tokiu būdu delspinigių išieškojimo laikas gali būti atidedamas vieną kartą per kalendorinius metus, laikantis šių sąlygų: kai delspinigių įsiskolinimas lygus 600 eurų arba mažesnis, delspinigių įsiskolinimas atidedamas iki 4 mėnesių, kai delspinigių įsiskolinimas didesnis nei 600 eurų, bet lygus 900 eurų arba mažesnis – iki 6 mėnesių, kai delspinigių įsiskolinimas didesnis nei 900 eurų, bet lygus 1 200 eurų arba mažesnis – iki 8 mėnesių, o kai delspinigių įsiskolinimas didesnis nei 1 200 eurų, bet lygus 1 500 eurų arba mažesnis – iki vienų metų. Delspinigiai pradedami mokėti nuo sprendimo dėl delspinigių išieškojimo laiko atidėjimo priėmimo dienos laikantis jame nustatytų terminų ir sąlygų. Apie priimtą sprendimą Fondo valdybos teritoriniai skyriai raštu informuoja draudėją per 5 darbo dienas nuo sprendimo priėmimo.“

1.5. Pakeisti 911 punktą ir jį išdėstyti taip:

„911. Savarankiškai dirbantys asmenys dėl baudų, neviršijančių 1 500 eurų, išieškojimo atidėjimo gali kreiptis į Fondo valdybos teritorinį skyrių su prašymu atidėti baudų išieškojimo laiką dalimis. Fondo valdybos teritorinis skyrius ne vėliau kaip per 3 darbo dienas nuo prašymo gavimo priima sprendimą atidėti baudų išieškojimo laiką ar jo neatidėti. Tokiu būdu baudų išieškojimo laikas gali būti atidedamas vieną kartą per kalendorinius metus, laikantis šių sąlygų: kai baudų įsiskolinimas lygus 600 eurų arba mažesnis, baudų įsiskolinimas atidedamas iki 4 mėnesių, kai baudų įsiskolinimas didesnis nei 600 eurų, bet lygus 900 eurų arba mažesnis – iki 6 mėnesių, kai baudų įsiskolinimas didesnis nei 900 eurų, bet lygus 1 200 eurų arba mažesnis – iki 8 mėnesių, o kai baudų įsiskolinimas didesnis nei 1 200 eurų, bet lygus 1 500 eurų arba mažesnis – iki vienų metų. Baudos pradedamos mokėti nuo sprendimo dėl baudų išieškojimo laiko atidėjimo priėmimo dienos laikantis jame nustatytų terminų ir sąlygų. Apie priimtą sprendimą Fondo valdybos teritorinis skyrius raštu informuoja draudėją per 5 darbo dienas nuo sprendimo priėmimo.“

2. Šis nutarimas įsigalioja 2015 m. sausio 1 dieną.

Ministras Pirmininkas	Algirdas Butkevičius

Socialinės apsaugos ir darbo ministrė	Algimanta Pabedinskienė